Blend In :: Byvoegings vir Thunderbird
Rated 4 out of 5 stars 10 resensies 1 073 gebruikers
Steun die volgehoue ontwikkeling van Blend In deur 'n klein bydrae te maak deur PayPal. Hoeveel wil u bydra?
Weergawe 46.0t45.0 Inligting
Vrygestel op April 28, 2016 Om te Steve of nie | George Herald
Om te Steve of nie
Martin Luther King het destyds in Amerika sy bekende toespraak met "I have a dream..." begin. Net soos hy, het ek ook 'n droom vir my land. 'n Droom waarin elke burger op absolute gelyke voet behandel word.
'n Stelsel waarin daar nie eers gekyk word wie of wat iemand is voordat daar oor 'n Ja of 'n Nee besluit word nie. Ek droom oor 'n stelsel waar enigiemand enige plek kan woon en enigiemand enige werk waarvoor hy kwalifiseer kan kry en waar enigiemand enige openbare plek mag gebruik ongeag wie of wat hy is en wie in beheer is.
Nou sien ek party mense frons en sê: "Maar dit is mos so." Julle is verkeerd, dit is nog lank nie so nie. Verlede week het ek die Apartheidsmuseum in Johannesburg besoek. Terwyl ek deurstap dink ek hoe onmenslik onregverdig daardie stelsel was en hoeveel letsels dit gelaat het waarop ons vandag verwoe(r)d pleisters probeer plak. En, net toe ek dink "Dankie tog, die dae waar mense uitgesluit is, is verby," kry ek die boodskap dat die George-munisipaliteit gatomgekeer het en besluit het Steve Hofmeyr mag nie meer 'n konsert in die burgersentrum hou nie.
As rede voer hulle aan dat daar mense is wat ongelukkig is dat Steve met sy radikale uitsprake op 'n openbare verhoog in George toegelaat word. Hoe bisar. Hulle het darem 'n dag later nogmaals omgeswaai en groothartig weer toestemming gegee, maar meer hieroor later.
Of ek van die man se musiek hou of nie, en of ek met sy uitsprake saamstem of nie, is irrelevant. Wat relevant is, is dat ons grondwet aan elkeen die reg tot vryheid van spraak en die reg tot vryheid van assosiasie gee.
As die munisipaliteit, of enige owerheid, 'n punt bereik waar die kriteria vir 'n besluit 'n persoon se persoonlike opvattings is, beweeg ons op dun ys.
Sekerlik moet die keuse aan die publiek oorgelaat word om self te besluit of hulle na 'n Steve-optrede wil gaan kyk of nie. As ons dit deur eensydige besluite verhoed is ons viervoet terug in die dae van die nors bleskop oom met die dik vinger in die lug, en sy trawante.
Kom ons gestel Julius Malema word 'n bedrewe rymkletser of Jacob Zuma se geld raak min en hy bied 'n eenmanvertoning, Escaping the Guptas, aan. Gaan hulle ook verbied word omdat sommige lede van die gemeenskap so voel?
Die feit dat ons 'n land met 'n diverse bevolking so kleurvol soos 'n reënboog is, word daagliks met groot trots verkondig. Hoe stem hierdie boodskap ooreen met 'n besluit om iemand uit te sluit?
En, toe kom die volgende gatomkeer 'n dag later toe die munisipaliteit besef daar is ook mense met ander opinies en nou mag Steve skielik weer sing en preek. Wonderlik. Die lig is gesien. (Of het hulle dalk geskrik vir sy voorneme om hulle hof toe te sleep?)
Wat vir my interessant is, is die vinnige reaksie van die DA se provinsiale leier. Getrou aan politieke opportunisme, soos enige ander party ook sou maak, het minister Bonginkosi Madikizela direk na die munisipaliteit se tweede ommekeer aan elke man en sy gidshond 'n verklaring uitgestuur om die munisipaliteit te loof vir hulle jongste besluit.
Wat egter in politiese afwesigheid skitter is enige woord van die minister om die munisipaliteit oor die vingers te tik vir oorspronklike onbesonne besluit. Soos ek gesê het, ek het 'n droom, maar dit lyk of hy saam met baie ander mense s'n, nog 'n hele rukkie sal moet wag om waar te word.
Posted on: 14:43 Thu, 22 March 2018